Ιωάννης Ε΄ του Όλντενμπουργκ

Ο Ιωάννης Ε΄, γερμ. Johann V. (1460 - 10 Φεβρουαρίου 1526) από τον Οίκο του Όλντενμπουργκ ήταν Κόμης του Όλντενμπουργκ (1500-1526).

Βιογραφία
Ήταν ο τρίτος (επιζήσας) γιος του Γεράρδου ΣΤ΄, κόμη του Όλντενμπουργκ και της Αδελαΐδας του Χάγκεν, κόρης του Όθωνα Ζ΄, κόμη του Τέκλενμπουργκ.

Ο πατέρας του ήταν σε διαμάχη με τους Φρισίους και τον επίσκοπο της Βρέμης, οι οποίοι τελικά τον ανάγκασαν να παραιτηθεί υπέρ των υιών του Αδόλφου και Ιωάννη Ε΄. Το 1500 απεβίωσε ο Αδόλφος και ο Ιωάννης Ε΄, που είχε από πριν παραγκωνίσει τον Αδόλφο, έμεινε μόνος κυβερνήτης. Το Βέζερ και οι βάλτοι Στάντλαντ και Μπουτγιάντινγκεν της Βόρειας Θάλασσας εκατοικούντο από ελεύθερους αγρότες υπό την ψιλή κυριότητα του επισκόπου της Βρέμης. Ο Ιωάννης Ε΄ θέλησε να καταλάβει τις περιοχές αυτές και μίσθωσε τη Μαύρη Φρουρά των λογχοφόρων του Ούλριχ του Ντόρνουμ, που νίκησε τους αγρότες σε δύο μάχες. Οι μισθοφόροι ήταν ακριβοί και τους άφησε, οπότε τους μίσθωσε ο Μάγκνους Α΄, δούκας της Σαξονίας-Λάουενμπουργκ για να κάνει υπηκόους τους ελεύθερους αγρότες του Βούρστεν.

Τότε ο Ιωάννης Ρόντε φον Βάλε, αρχιεπίσκοπος της Βρέμης, συμμάχησε με τις πόλεις Βρέμη, Αμβούργο και Στάντε, για τις οποίες οι περιοχές αυτές του Έλβα ήταν σημαντικές για το θαλάσσιο εμπόριό τους. Με την επιπλέον υποστήριξη της Ανατολικής Φρισίας, οι αγρότες των περιοχών αυτών ελευθερώθηκαν το 1500. 

Στη Διαμάχη της Σαξονίας (1514-17) ο Ιωάννης Ε΄ συμμάχησε με τους δούκες του Μπράουνβαϊγκ-Λύνεμπουργκ εναντίον του Έντσαρντ Α΄, κόμη της Ανατολικής Φρισίας το 1514. Ανέκτησε τις περιοχές Στάντλαντ & Μπουτγιάντινγκεν και ήθελε να τις κρατήσει ελεύθερες φεουδαλικά (in allodium), αλλά τελικά αναγνώρισε ως επικυρίαρχο τον Ερρίκο Ε΄, δούκα του Μπράουνσβαϊγκ-Βολφενμπύτελ. 

Απεβίωσε το 1526 και τον διαδέχθηκαν από κοινού οι υιοί του Ιωάννης Ε΄, Χριστόφορος, Γεώργιος και Αντώνιος Α΄.

Οικογένεια
Νυμφεύτηκε την Άννα των Ασκάνια, κόρη του Γεωργίου Α΄ πρίγκιπα του Άνχαλτ-Ντέσαου και είχε τέκνα:
 Ιωάννης ΣΤ΄ 1501-1548, κόμης του Όλντενμπουργκ.
 Άννα 1501-1575, παντρεύτηκε τον Έννο Β΄ των Σίρκσενα κόμη της Ανατολικής Φρισίας.
 Γεώργιος.
 Χριστόφορος π. 1504-1566 κόμης του Όλντενμπουργκ.
 Αντώνιος Α΄ 1505-1573, κόμης του Όλντενμπουργκ.
 Μαυρίκιος.
 Μαργαρίτα.

Παραπομπές

Πηγές
 Hans Friedl, Wolfgang Günther, Hilke Günther-Arndt and Heinrich Schmidt (eds.): Biographisches Handbuch zur Geschichte des Landes Oldenburg, Oldenburg, 1992, ISBN 3-89442-135-5
 Karl Ernst Hermann Krause (1881), "Johann III. (Erzbischof von Bremen)", Allgemeine Deutsche Biographie (ADB) (in German), 14, Leipzig: Duncker & Humblot, pp. 183–185
 Friedrich Wilhelm Schaer (1974), "Johann XIV. (Johann V.)", Neue Deutsche Biographie (NDB) (γερμ.), 10, Berlin: Duncker & Humblot, pp. 508–508; (full text online)
 Michael Schütz, "Die Konsolidierung des Erzstiftes unter Johann Rode", in: Geschichte des Landes zwischen Elbe und Weser: 3 vols., Hans-Eckhard Dannenberg and Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995; ISBN 978-3-9801919-7-5), vol. II 'Mittelalter (einschl. Kunstgeschichte)' (1995; ISBN 978-3-9801919-8-2), vol. III 'Neuzeit' (2008; ISBN 978-3-9801919-9-9), (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), vol. II: pp. 263–278.

Οίκος του Όλντενμπουργκ
Κόμητες του Όλντενμπουργκ